Sannie Seekoei dink sy is God – wolfshadowwhispers
EK sit eendag in ‘n Wimpy en rook ‘n sigaret. Oorkant my is ‘n Tannie (ek doop haar sommer Sannie Seekoei vir die storie). Sannie Seekoei gluur almal aan van agter haar lang menthol sigarette. Haar hare rooi gekleur en ‘getease’ en haar lipstiffie 6 skarkerings rooier as ‘n Tamatie.
‘n Meisie sit en Tarot Kaarte lees by ‘n ander tafel vir haar ou. Die outjie rook en luister vir haar.
Sannie Seekoei kyk toe na my asof ek een van haar boesem vriende is en fluister vir my:”Jy weet wat sy doen is sonde?”
Ek vererg my vir haar en sê:”Jy weet, om mense te oordeel is sonde. Daardie kaarte is dalk deel van haar geloof. Sy het ‘n reg om wat sy glo, te beoefen, en dalk is kaarte lees heilig vir haar geloof. As jy ‘n opinie het, hou dit vir jouself en jou God, en as jy ‘n probleem het met die arme meisie, gaan na jou binnekamer en bid vir haar en moet nie onskuldige mense soos ek insleep in jou Oordeelsinnigheid nie.”
Sannie Seekoei het my aangesluur, haar sigaret verbrysel, op gestaan en geloop.
Die punt is, niemand van ons is ‘n God wat die reg het om mense te veroordeel omdat hulle anders is nie. Wat vir jou en my sonde is, is miskien nie vir ander nie.
Selfs in die Bybel het Jesus deurgeloop deur mense soos Sannie Seekoei net omdat hymense genees het. Tarot kaarte kan ook genesing bring en mikien was die arme kind wat so sleg beskinder is deur Sannie Seekoei nader aan God as ek en Sannie Seekoei.
Respek kos niks al aanvaar mens nie ander mense se oogpunte en verskille nie, kan mens nogsteed ander mense respekteer vir wie en wat hulle is.
Ek is ‘n heiden en ek repekteer Moslems, Christene, Buddhiste, Hindoes ensovoorts. As ek na hulle kyk sien ek nie sondaars en kinders van die duiwel nie. Ek sien potensiaal want elke persoon op ons planeet het iets pragtig in hom en haar wat my uit my sokkies gaan bless en om mense te oordeel gaan my net beroof van daardie geskenk wat op my wag.
Kom, en soek blessings saam met my in elke persoon, ongeag van ras, geloof en verskille.
24 thoughts on “Sannie Seekoei dink sy is God”
Januarie 4, 2015 at 2:35 nm
Did is n mooi storie jy het n goeie hart broer
Januarie 4, 2015 at 4:40 nm
Januarie 5, 2015 at 11:03 vm
Is jy Henry van LItnet blogs? As dit jy is, is ek so bly ek het jou weer opgespoor!
Januarie 5, 2015 at 12:09 nm
Nee dis Henry Simpson, my broer.
Januarie 5, 2015 at 12:10 nm
Nou verstaan ek hoekom jy hom Ouboet noem! XXX
Januarie 5, 2015 at 12:16 nm
Januarie 4, 2015 at 5:16 nm
Dis nogal maklik om te oordeel, daarom doen mense dit al in hulle slaap. Womder wat het in Tannie Sannie Seekoei se kop,aangegaan na jy haar op haar plek gesit het…
Mens moenie die tannie binne jou kans gee om los te kom nie, sy maak mens suur en baie onangenaam.
Januarie 4, 2015 at 6:01 nm
Is so. En ek glo as mense anders glo of dink is dit hulle reg, en in plaas van oordeel, hou ek daarvan om die mense eerder beter te leerken. Mens kry die pagtigste diamante soms in die lelikste rots 😉
Januarie 4, 2015 at 8:17 nm
Dis baie waar! Almal het iets mooi om na die tafel te bring.
Januarie 5, 2015 at 11:02 vm
Ek self is ‘n Christen, en baie Christene het die nare manier om voor die voet te oordeel. Ek hou van jou siening,,, jy noem jouself ‘n heiden. Hoekom?
Heidenisme is ‘n geloof, Carol. Voor die eerste Christene die Vikings van die Skadinawiese lande en die Kelte van Skotland en Ierland van Jesus vertel het, het hulle in ander goed geglo. Ek is ‘n Keltiese Heiden en glo in die Ou Keltiese Geloof. Christenskap is ongeveer 2000 jaar oud, maar myne is eeue en eeue ouer.
Ek het respek vir Christenskap maar ek is ‘n heiden. My geloof draai om die Godin Danu en die Tuatha De Dannan.
Januarie 5, 2015 at 12:20 nm
Om een of ander rede het ek gedink jy is ‘n Boeddhis, Wolfie, jy praat hier van goed toetentaal buite my verwysingsraamwerk. Ek hou van jou skryfstyl en hoe jy dink! Christene doen die Christendom die meeste skade aan. Sad but true! XXX
Januarie 5, 2015 at 12:28 nm
Ek respekteer alle gelowe en Buddhisme is ‘n vorm van Heidenisme. As ek na enige kerk, sinagoge, moskee of tempel gaan bring ek eer aan die God of Gode van die betrokke geloof want ek glo alle godsdienste gaan oor liefde en eerder as om te oordeel, deel ek my liefde en respek daar.
My groot rolmodel is Ghandi wat gesê het: ‘I am Muslim, I am Hindu, I am Christian’ en ek is dus deel van elke geloof wat liefde as beginsel het.
Baie Christene maak die geloof seer, maar daar is ook fantastiese Christene daar buite wat liefde eerste sit as nasty gewoontes soos oordeel en self regverdiging. Hulle is die hoop vir Christendom en ‘n groot blessing om te ken.
So daar is hoop 😉 Daar is altyd hoop xxx
Januarie 5, 2015 at 12:30 nm
Ek en jy sou laaaaank kon kuier! Dalk eendag! XXX
Januarie 5, 2015 at 12:34 nm
Sal ‘n eer wees xxx
Januarie 5, 2015 at 10:12 nm
Baie waar Carol!
Januarie 5, 2015 at 3:38 nm
Dis nou interessant dat jy en Henry broers is.Ek mis die ou.Laat weet hom tog dat hy gerus weer bietjie moet blog.
Ongelukkig is daar baie Sannie Seekoeie in onse wereldjie.Mens hoef net al die sieklike kommentare op sosiale netwerke te lees,om te sien hoe hatig mense optree teenoor diegene wat van hulle verskil.
Januarie 5, 2015 at 3:42 nm
Ek dink jou Henry en myne is twee verskillende mense. Myne blog nie lol
Ja ek het ‘n kleinjie dood aan die Sannie Seekoeie en het al gesien hoe mense selfmoord pleeg omdat ‘n klomp Sannie seekoeie hulle daartoe gedryf het. Die tong is soms ‘n vieslike vieslike ding….
Januarie 5, 2015 at 3:45 nm
O,hy het altyd op Litnet geblog.Toe ek nou sien Carol praat van hom,het ek sommer aangeneem dis hy. 😆
Januarie 5, 2015 at 3:55 nm
Nee Perdebytjie, dis my boetie waarvan ons gepraat het
Januarie 5, 2015 at 9:58 nm
Pragtig gese Wolfie:
‘Kom en soek blessings saam met my in elke persoon’
Jou woorde bevestig net die pragtige ‘groot’ dierbare siel wat jy is!!! ❤ jou daarvoor 🙂
Januarie 5, 2015 at 10:01 nm
Ag dankie Hanneliese <# ek waardeer die kompliment
Junie 15, 2016 at 2:09 nm
Nou hoe het ek nou vandag op hierdie spesifieke blogpost beland? Ek was besig om ‘n ander een te lees, maar Windows maak vandag vensters oop nes hy wil en ek kuier maar so saam. Makisaki, ek geniet jou siening en stem 100% saam. Sannie Seekoei haha 😀
Junie 15, 2016 at 10:53 nm
Bly jy het dit geniet en dankie vir die ‘saam stem stempel’ Hester 🙂